[Video] AfriForum striem Suid-Afrikaanse regering by die Verenigde Nasies | Maroela Media
Roets en Guido Urlings, AfriForum-verteenwoordiger, by die Verenigde Nasies.
AfriForum se adjunk uitvoerende hoof, Ernst Roets, het Woensdag tydens die Verenigde Nasies (VN) se Forum vir Minderheidsaangeleenthede in Genève, Switzerland, 'n striemende aanval op die Suid-Afrikaanse regering se inset tydens die konferensie geloods.
Die Suid-Afrikaanse regering het glo verklaar dat dié mense wat vra dat plaasmoorde geprioritiseer moet word, dit doen omdat hulle 'n rassistiese agenda het en omdat hulle apartheid-simpatiseerders is.
Roets het tydens die konferensie gesê dat die Suid-Afrikaanse regering se opmerking uiters beledigend teenoor minderheidsgemeenskappe is en 'n aanval is op die menswaardigheid van plaasmoordslagoffers.
Hy het ook die inkonsekwente optrede van die Suid-Afrikaanse regering uitgewys. "Die regering is vinnig om aan te voer dat dit nie sin maak om plaasmoorde te prioritiseer nie, aangesien dit deel van 'n breër kategorie van misdaad is.
"Maar dit is vir die Suid-Afrikaanse regering maklik om renosterstropery te prioritiseer. Dit is vir die Suid-Afrikaanse regering maklik om meer polisiebeamptes na swart informele nedersettings te ontplooi wanneer daar 'n misdaadkrisis is, en dit ondersteun ons. Dit is vir die Suid-Afrikaanse regering maklik om 'n teenstrategie op te stel wanneer polisiebeamptes in disproporsionele getalle vermoor word.
"In Suid-Afrika is dit dubbeld so gevaarlik om 'n boer eerder as 'n polisieman te wees. Wanneer daar egter oor plaasmoorde gepraat word, is die reaksie skielik dat dit nie sin maak om dit te prioritiseer nie," het Roets gesê.
Die verslag wat AfriForum by die VN ingedien het, bevat 'n aantal gevallestudies van insidente waar slagoffers wie se geliefdes in plaasmoorde vermoor is, deur die polisie en die strafregstelsel in die steek gelaat is.
Ek hoop die VN gaan optree…Dalk kry ons iets soos n reisverbod teen die regering….wonder waar gaan hul dan inkopies doen…wat kan die VN vir ons doen?
Baie goed gesê! Ek wonder wat die terugvoering op daai speech gaan wees. Ek sidder as ek na al daai voorbeelde van moorde luister. Ek hoop so daar gebeur net iets uit hierdie saak.
Mooi so dis omtrent die enigte manier om die omgekeurde rassisme aan die wereld oor te dra alle instansies moet dit doen en die nie net oor die boere nie sommer alles
Welgedaan Ernst Roets en Afriforum!
OK, kom ek probeer weer, meer diplomaties en polities korrek: Die regering van 'n sekere land steur hulle min aan die bloedvergieting van'n sekere groep mense, dit blyk selfs of hulle die slagoffers verdink van allerande slegte dinge en daarom is die regering nie bereid om die vermeende misdade te bekamp nie. (Lekker smooth ne'?) Ek se basta daarmee, dis volksverdrukking, sorry ek meen "groepsbenadeling" en diskriminasie! (oe daar verloor ek myself nou). Dit wil voorkom of die "vermeende regering" hul geskiedenis van alternatiewe-vreedsame "vryheids protes" nogsteeds voortsit net met ander "uitkomste" om dit duidelik vir die sekere groep mense… Lees meer »